E.C. Segar

Elzie Crisler Segar (født 8. desember 1894, død 13. oktober 1938) var en amerikansk tegneserieskaper, mest kjent som skaperen av Skipper'n, en figur som først dukket opp i 1929 i avistegneserien «Thimble Theatre» (Fingerbøl-Teateret). Mange senere serieskapere har nevnt seriene hans som inspirasjonskilde, blant dem Carl Barkshttp://snl.no/Carl_Barks Store norske leksikon: Carl Barks av Jon Gisle og Charles M. Schulz; sistnevnte omtalte Segars versjon av Skipper'n som "den perfekte tegneserien."http://www.amazon.com/Popeye-Vol-5-Whas-Jeep/dp/1606994042 Amazon.com: "Wha's a Jeep?" - Product Description

Segar ble født og vokste opp i Chester i Illinois, en liten by nær Mississippi-elven. Han var dyktig til å spille trommer, og ga musikalsk akkompagnement til filmer og vaudeville-forestillinger på det lokale teateret, hvor han til slutt fikk jobben av film-maskinisten. I en alder av 18 år bestemte han seg for å bli tegneserieskaper. Han jobbet hardt gjennom et korrespondansekurs i tegneserietegning fra WL Evans, i Cleveland, Ohio.http://home.earthlink.net/~thimbletheatre/ecsegar.html  E.C. Segar Sees Green: Facts You May Not Know About Popeye's Creator, Copyright 2009

Segar flyttet til Chicago, hvor han møtte Richard Felton Outcault, skaperen av The Yellow Kid og Buster Brown. Outcault oppmuntret ham, og introduserte ham i Chicago Herald. Den 28. februar 1916 publiserte Herald Segars første tegneserie, Charlie Chaplin's Comedy Kapers. Denne serien, som baserte seg på Chaplins berømte "Landstryker"-figur, gikk som daglig stripe fram til juli samme år.http://www.lambiek.net/artists/s/segar.htm Lambiek.net: E.C. Segar Søndagssiden varte litt lenger; fra mars 1916 til september 1917. Etter Chaplin-seriens nedleggelse flyttet han til Hearst's Chicago Evening American hvor han i 1918 skapte serien Looping the Loop, som ble en kortlivet serie. Samme år giftet han seg med Myrtle Johnson; de fikk to barn sammen. I desember 1919 lanserte Segar serien «Thimble Theatre» for William Randolph Hearts aviser, hvor blant andre Castor Oyl og Olive Oyl (Olivia) medvirket. Serien ble etter hvert relativt populær, ikke minst for hvordan den kombinerte humor og eventyr. En stor publikumfavoritt ble den imidlertid ikke før Popeye (Skipper'n) gjorde sin debut i serien, tidlig 1929.http://www.lambiek.net/artists/s/segar.htm Lambiek.net: E.C. Segar Etter Popeye fulgte flere andre figurer som også bidro til seriens økende popularitet, blant dem J. Wellington Wimpy (Tjoms) og Bluto (Brutus). Suksessen med Skipper'n gjorde Segar til en av 1930-tallets mest berømte og høyest betalte tegneserieskapere.

Segar døde 43 år gammel. Han hadde da vært syk i over ett år og gradvis nødt til å overlate Popeye til andre serieskapere.

 Referanser 

 Eksterne lenker 




Kategori:Tegneserieskapere fra USA
Kategori:Personer fra Randolph County i Illinois